laion/Wikipedia-Exotic huggingface dataset:
מיכל אקרמן פרקש

מיכל אקרמן פרקש (נולדה ב-30 במאי 1970) היא מחזאית, תסריטאית, במאית ומפיקה ישראלית. אקרמן פרקש נולדה בתל אביב. את הכשרתה האקדמאית החלה באוניברסיטת תל אביב שם למדה בימוי. בהמשך סיימה בהצטיינות את התואר הראשון במכללה למנהל. כחלק מהכשרתה המקצועית השתלמה בקורסים ובסדנאות רבות בהם: משחק מול מצלמה של רותי דייכס, משחק עם יורם לוינשטיין, כתיבה דרמטית בבית הספר לכתיבה בניהולו של יובל המון, כתיבה עם גורן אגמון, כתיבת סיפור עם רוברט מקי, דרמטורגיה עם אבישי מילשטיין, תסריטאות עם שבי גביזון וכן בכיתות אמן עם במאים מובילים. אקרמן פרקש מתארת את עצמה בראיונות כמי שההטרדה המינית שעברה הובילה אותה לעבד את החוויה לעולם היצירה ולתסריט הקולנועי שכתבה לסרט "סדקים". בשנת 2013 העלה תיאטרון גבעתיים עיבוד שלה למחזה "בדמי ימיה", על פי הסיפור של ש"י עגנון, בבימוי של יוסי אלמוג. באותה שנה עלה עיבוד שלה לספר "התחלה של משהו יפה", שכתבה ליזי דורון, בבית הספר למשחק של יורם לוינשטיין. בשנת 2015 כתבה את המחזמר "גולדי חזיות" בכיכובה של חני נחמיאס, שזכה במקום הראשון בתחרות חג המחזמר 2015. בשנת 2016 הועלה המחזה המקורי פרי עטה, "לכודים", בתיאטרון הקאמרי, בהשתתפות מרינה שויף, נטלי עטיה ודן תורג'מן,, בבימויו של ניר ארז וכן עיבוד מוזיקלי ל"סיפור פשוט", על פי סיפורו של ש"י עגנון בכיכובו של ערן צור. בשנת 2019 עלה במרכז סוזן דלל המופע "לא נגענו", אותו כתבה והפיקה. בשנת 2017 עלה למסך הסרט שכתבה אקרמן פרקש, "סדקים", בכיכובם של צופית גרנט, שמואל וילוז'ני ושלומי קוריאט. הסרט זכה בביקורות מעורבות. מצד אחד יש שראו ובו סרט הסברה נגד הטרדה מינית, ומהצד השני עורר התנגדות מסוימת בשל ההתמקדות שלו בקושי שעוברת משפחתו של המטריד. אקרמן פרקש משלבת את פעילותה כתסריטאית ומחזאית עם פעילות חברתית, בעיקר בתחום המגדר וכן עם בני נוער ועם קהילת יהודי אתיופיה. בשנת 2010 יזמה ופיתחה פרויקט לבני נוער שמטרתו קידום יצירות הווי יהודי לבני הנוער. במסגרת יוזמה זו כותבת ומפיקה מופעים של יוצרים כגון, ש"י עגנון, חיים נחמן ביאליק ובשביס זינגר. זאת, במטרה לעורר סקרנות ליוצרים הקלסיים שנשכחו עם השנים. בשנת 2011, פיתחה ויזמה את מיזם "גבול", שמטרתו פיתוח מודעות לחוק מניעת הטרדה מינית; פעילות המיזם השתלבה בצה"ל, משטרת ישראל, הכנסת, משרד ראש הממשלה וכן בבנקים וחברות הייטק. כחלק מפעילותה נטלה חלק בוועדה מייעצת למשרד מבקר המדינה בכול הקשור להתנהלות רשויות מקומיות בהקשר לחוק מניעת הטרדה מינית. דנה שוכמכר, ‏שוברות שתיקה: הצגה אמיצה על הטרדות מיניות הופכת את הקהל לשותף פעיל בה, באתר מעריב אונליין, 3 באפריל 2016 ראיון על ההצגה לכודים עם נטלי עטיה ביקורת על ההצגה לכודים בדמי ימיה - עיבוד לסיפור מאת שי עגנון. בהפקת תיאטרון גבעתיים בשנת 2013 מיכל ליבר רונן, ‏אני יוצרת כי רוצה לשנות: ראיון עם תסריטאית סדקים, באתר "סרט", 18 במרץ 2019 טליה לוין, "סדקים": הטרדה מינית היא אירוע שכל אחד מפרש אחרת, באתר Onlife, ‏16 במרץ 2019 ליאת רון, ‏"מי-טו סיים את עבודתו. אנחנו לא רוצים לקרבן נשים, אלא להעצים אותן", באתר גלובס, 15 במרץ 2019
שינייד מתיוס

שינייד מתיוס (באנגלית: Sinead Matthews; נולדה בשנת 1980) היא שחקנית אנגלייה. מתיוס נולדה בקובנטרי שבאנגליה. היא למדיה בבית הספר Cardinal Wiseman Catholic School and Language College. בין השנים 1996 ל-1998 למדה דרמה לבחינות A-level בקולג' סטרטפורד על האייבון. ב-2003 סיימה את הלימודים באקדמיה המלכותית לאמנות הדרמה (RADA). הופעת הבכורה שלה בטלוויזיה הייתה ב-2004 בדרמה התקופתית "הוא ידע שהוא צודק". ב-2009 כיכבה מתיוס כמחזה "Our Class" מאת טדאוש סלובודזיאנק בתיאטרון המלכותי הלאומי, וב-2010 הופיע במחזה "Eigengrau" מאת פנלופי סקינר בתיאטרון בוש. באוגוסט 2016 שיחקה מתיוס בתפקיד הרמיה / פיה / מיסטרס קווינס במחזה "חלום ליל קיץ", שהלחין פליקס מנדלסון-ברתולדי במופע הפרומס. 2010: "I Love Stephen Fry" – קלואי 2012: "Diary of a Nobody" – שרה 2015: "All These Women" – ג'ן שינייד מתיוס, במסד הנתונים הקולנועיים IMDb (באנגלית) שינייד מתיוס, באתר AllMovie (באנגלית) שינייד מתיוס, במסד הנתונים הקולנועיים KinoPoisk (ברוסית) "TV role for city actress". Coventry Evening Telegraph. 2005-01-19. נבדק ב-2010-12-28. "EIGENGRAU". bushtheatre.co.uk. Bradshaw, Peter (9 בנובמבר 2017). "Kaleidoscope review – Toby Jones glows in a nightmarishly gloomy thriller". The Guardian. Guardian News and Media. נבדק ב-11 בנובמבר 2017. {{cite news}}: (עזרה)
גבעת וירכו

גבעת וירכו או גבעת וירצ'ו (באנגלית: Virchow Hill) היא גבעה בין קרחון ליסטר לקרחון פארה בחלקו הצפוני של האי ברבנט, בארכיפלג פאלמר שבאנטארקטיקה. הגבעה מופיעה לראשונה במפה של ממשלת ארגנטינה בשנת 1953; במפה זו אין לגבעה שם. במסגרת משלחת הסקר האווירי של שטחי חסות איי פוקלנד הגבעה צולמה מן האוויר על ידי חברת האנטיג אירוסרוויירס בע"מ בין השנים 1956–1957, ומופתה בהתבסס על תצלומי אוויר אלה בשנת 1959. שמה של הגבעה ניתן לה על ידי הוועדה המייעצת לשמות אנטארקטיים של בריטניה. הגבעה נקראת על שמו של רודולף וירכוב, רופא גרמני שנחשב למייסד מדע הפתולוגיה. השם ניתן לגבעה, בדומה לשמות אתרים רבים באזור אשר נקראו על שמם של חלוצים בתחום הרפואה. גבעת וירכו באתר הסקר הגאולוגי של ארצות הברית גבעת וירכו באתר הגאזט האנטארקטי המשווה SCAR של ממשלת אוסטרליה צילום לוויין של אזור הגבעה, וסימון האתרים בקרבתה באתר copernix מידע גאוגרפי והיסטורי מידע היסטורי על מיפוי הגבעה
טופאן הרירוד

טופאן הרירוד (בפרסית/פאשטו: طوفان هریرود) או סערת הרירוד היא קבוצת כדורגל אפגנית, המשחקת בליגת העל האפגנית. היא הוקמה באוגוסט 2012, עם הקמתה של ליגת העל האפגנית ושחקניה נבחרו באמצעות מופע ליהוקים בשם מיידאן-י סבז (המגרש הירוק). המועדון, שבסיסו בעיר הראת, מייצג את המחוזות הראת, פרא, ע'ור ובדע'ס באזור המערבי של אפגניסטן. טופאן הרירוד זכתה באליפות העונה הראשונה בליגת העל אחרי שניצחה את סימורג אלבורז 1–2, בגמר ליגת העל האפגנית ב-2012 והשיגה את תואר האליפות השני והשלישי שלה נגד שאהין אסמיה בגמר ליגת העל האפגנית של 2018 וגמר הפרמייר ליג האפגני של 2019 בניצחון 0–1 בתוספת הזמן. ליגת העל האפגנית זכייה: 2012, 2018, 2019 אתר האינטרנט הרשמי של טופאן הרירוד טופאן הרירוד, ברשת החברתית פייסבוק "Toofan Harirod". afghanpremierleague.com. 1 באוגוסט 2016. נבדק ב-13 בדצמבר 2017. {{cite web}}: (עזרה)
מרתה ג'פרסון רנדולף

מרתה "פטסי" רנדולף (באנגלית: Martha "Patsy" Randolph; ‏27 בספטמבר 1772 – 10 באוקטובר 1836) הייתה בתו של תומאס ג'פרסון, נשיא ארצות הברית השלישי. נולדה בשם מרתה ג'פרסון (Martha Jefferson) במונטיצ'לו, בקרבת שארלוטסוויל שבווירג'יניה באמריקה הבריטית, ונקראה על שם מרתה וושינגטון – אשתו של ג'ורג' וושינגטון. מרתה התחנכה בפילדלפיה שבפנסילבניה ובפריז. בשל מותה של אמה, מרתה ויילס סקלטון ג'פרסון, והיותו של אביה אלמן, מרתה נחשבה לגברת הראשונה של ארצות הברית בין 4 במרץ 1801 ועד 3 במרץ 1809. בשנת 1790 מרתה נישאה לתומאס מאן רנדולף הבן, לימים חבר בית הנבחרים של ארצות הברית ומושל וירג'יניה ה-21. לשניים נולדו 12 ילדים: אן קארי רנדולף (1791–1826). תומאס ג'פרסון רנדולף (1792–1875). אלן ויילס רנדולף (1794–1795). אלן ויילס רנדולף (1796–1876). קרויה על שם אחותה הגדולה שנפטרה. קורניליה ג'פרסון רנדולף (1799–1871). וירג'יניה ג'פרסון רנדולף (1801–1882). מרי ג'פרסון רנדולף (1803–1876). ג'יימס מדיסון רנדולף (1806–1834). בנג'מין פרנקלין רנדולף (1808–1871). מריוות'ר לואיס רנדולף (1810–1837). ספטימה אן רנדולף (1814–1887). ג'ורג' וית' רנדולף (1816–1867). ג'פרסון גידלה את ילדיה באחוזת מונטיצ'לו, אותה ירשה מאביה בשנת 1826. בשל קשיים כלכליים מכרה את הבית לג'יימס ט. ברקלי בשנת 1831. ג'פרסון נפטרה בביתה באחוזת אדג'היל במחוז אלבמארל שבווירג'יניה. Jon Kukla, Mr. Jefferson's Women, Vintage Books, 2008 (הספר בקטלוג ULI) Cynthia A. Kierner, Martha Jefferson Randolph, Daughter of Monticello: Her Life and Times, University of North Carolina Press, 2012 (הספר בקטלוג ULI) William G. Hyland, Jr., Martha Jefferson: an Intimate Life with Thomas Jefferson, Rowman & Littlefield, 2015 (הספר בקטלוג ULI) Marie Jenkins Schwartz, Ties that Bound: Founding First Ladies and Slaves, University of Chicago Press, 2017 (הספר בקטלוג ULI) מדיה וקבצים בנושא מרתה ג'פרסון רנדולף בוויקישיתוף מרתה ג'פרסון רנדולף, באתר "Find a Grave" (באנגלית)
דורדוי בישקק

מועדון הכדורגל דורדוי בישקק הוא מועדון כדורגל קירגיזי שבסיסו בבישקק, קירגיזסטן. המועדון הוקם בשנת 1997 ולרשותו זכייה ב-11 תוארי אליפות, שהופכים אותו למועדון המעוטר ביותר במדינה. המועדון נמצא בבעלות איגוד "דורדוי", קבוצת חברות שבבעלותן גם שוק דורדוי בבישקק. המועדון הוקם בשנת 1997 ומאז 2004 נחשב לאחד ממועדוני הכדורגל המוצלחים במדינה. 1997: דורדוי נארין 1998: דורדוי ז'אשטיק סקי"ף נארין 1999: דורדוי נארין 2004: דורדוי-דינמו נארין 2010: דורדוי ליגת העל הקירגיזית: 2004, 2005, 2006, 2007, 2008, 2009, 2011, 2012, 2014, 2018, 2019, 2020 הגביע הקירגיזי: 2004, 2005, 2006, 2008, 2010, 2012, 2014, 2016, 2016, 2017, 2018 הסופרקאפ הקירגיזי: 2012, 2013, 2014, 2019 גביע הנשיא האסייתי: 2006, 2007 מדיה וקבצים בנושא דורדוי בישקק בוויקישיתוף אתר האינטרנט הרשמי של דורדוי בישקק דורדוי בישקק, ברשת החברתית פייסבוק דורדוי בישקק, ברשת החברתית אקס (טוויטר) דורדוי בישקק, ביישום טלגרם דורדוי בישקק, ברשת החברתית אינסטגרם דורדוי בישקק, ברשת החברתית VK פרופיל, באתר Transfermarkt פרופיל, באתר Soccerway פרופיל, באתר WorldFootball.net פרופיל, באתר FootballDatabase.eu Dordoi Dynamo (ברוסית)
זניט סנקט פטרבורג (בית הספר לכדורגל)

בית הספר לכדורגל "זניט" (ברוסית: СШОР «Зенит») הוא בית הספר לספורט אולימפי בסנקט פטרבורג, רוסיה, שנפתח בשנת 1976 בתמיכת העירייה. בית ספר נפתח בחסות מועדון הכדורגל זניט תחת ועדת האיגודים המקצועיים LOMO. עד נובמבר 2017, נקרא ברוסית ГОУ ДОД СДЮСШОР по футболу «Зенит». בשנת 1994 בית הספר סונף לוועדה לתרבות גופנית וספורט של ממשלת סנקט פטרבורג והוא ממומן ישירות על ידי העירייה. זהו אחד משני בתי הספר לכדורגל החזקים ביותר בעיר, יחד עם אקדמיית זניט והוא אחד מבתי הספר הטובים ברוסיה. בית הספר נמנה מדי שנה בין שלושת בתי הספר לכדורגל החזקים ברוסיה. בשנת 1998, שלוש הקבוצות שלקחו חלק באליפות ובגביע רוסיה תפסו את המקומות הראשונים (ילידי 1981, 1983, 1984). הזוכים באליפות רוסיה היו קבוצות הכדורגל של בית הספר, לשחקנים שנולדו בשנת 1987, (אליפות 2004), 1988, (אליפות 2005), 1990, (אליפות 2006) וילידי 2003 (אליפות 2019). מאז 1994 - בית הספר מחזיק ב-14 תוארי אליפות סנט פטרבורג בגילאים שונים. מבין תלמידי בתי הספר ובוגריו נמנים סרגיי ודנייב, ניקולאי וורוביוב, דמיטרי בראניק, דניס אוגארוב, דמיטרי דווידוב, אלכסיי איאונוב, אלכסנדר פאנוב, אלכסנדר קרז'אקוב, מיכאיל קרז'אקוב, דמיטרי סניקוב, מקסים קאנוניקוב, יבגני בשקירוב, סרגיי פטרוב, רמיל שיידאייב, אנדריי וסילייב, איוואן אובליאקוב, מקסים מלאפייב ואחרים. מנהל בית הספר מאז 1988 היה יבגני נאומוביץ' שיינין. מאז עונת 2018/19, תלמידי בית הספר מהווים את הבסיס למועדון ליגת הליגה השנייה "לנינגראדץ" ושחקני זניט שנולדו בשנת 2002 משתתפים בטורניר החדש - אליפות בין האקדמיות של מועדוני הכדורגל המקצועיים ברוסיה - ליגת הכדורגל לנוער (מעונת 2019/20). אתר האינטרנט הרשמי של זניט סנקט פטרבורג זניט סנקט פטרבורג, ביישום טלגרם זניט סנקט פטרבורג, ברשת החברתית VK Директор СДЮСШОР «Зенит» Евгений Шейнин: «Такого, как Аршавин, в России больше нет» Петербургский детско-юношеский футбол: есть ли свет в конце тоннеля? Геннадий Орлов. «Вертикаль „Зенита“. Четверть века петербургской команды» «В сентябре выпустил уже пятый вариант состава за полгода». Как Борис Рапопорт растит игроков в СДЮСШОР «Зенит» СШОР «Зенит» — победитель Первенства России История школы Борис Раппопорт: «СДЮСШОР „Зенит“ — это знак качества» Знаменитости
אקדמיית זניט סנקט פטרבורג

אקדמיית זניט סנקט פטרבורג (ברוסית: «Академия ФК «Зенит»), היא אקדמיה בחסות מועדון הכדורגל זניט לכדורגל לנוער ברוסיה שבסיסה בעיר סנקט פטרבורג. קבוצת הכדורגל של האקדמיה מתמודדת בליגת הכדורגל לנוער ובליגת האלופות לנוער ומארחת באצטדיון סמנה המכיל 2,000 מושבים. בית הספר לספורט של זניט נוסד בשנת 1957 כמחלקת כדורגל של בית הספר המרכזי לילדים "גורונו" מלנינגרד. המוסד אורגן מחדש כבית ספר לכדורגל בשם "בית הספר לכדורגל לילדים "סמנה" בשנת 1968. בשנת 2008 סמנה נכלל במבנה של מועדון הכדורגל זניט ושמה שונה ל-"סמנה זניט". מאז 2010, קבוצת U-18 הראשית של האקדמיה מתחרה באליפות העיר סנקט פטרבורג כמו גם בטורנירים בינלאומיים שונים. ברשימת המאמנים של האקדמיה נכללים שחקנים נודעים כמו אלכסנדר ספיבאק ודמיטרי וסילייב. בעבר בראשותה עמד ההולנדי הנק ואן סטה (Henk van Stee). בעונת 2020/2021 מועדון הכדורגל של האקדמיה זכה באליפות ליגה 2 של ליגת הכדורגל לנוער. הבוגרים הידועים ביותר הם שחקני נבחרת רוסיה בכדורגל: ויאצ'סלב מלאפייב איגור דניסוב אנדריי ארשבין ולדימיר ביסטרוב ולדיסלב רדימוב ויקטור ואסין אולג סלנקו ולדיסלב רדימוב אלכסנדר ואסיוטין דאלר קוזיאייב ברנרדו אלבס פרנסישקו אלבס ליגת הכדורגל לנוער (2) 2020/2021, 2022/2023 אקדמיית זניט אצטדיון סמנה מראה ליציע האוהדים באצטדיון סמנה סמנה זניט אתר האינטרנט הרשמי של אקדמיית זניט סנקט פטרבורג סמנה זניט "О школе, история". DYuSSh Smena-Zenit. אורכב מ-המקור ב-2010-10-30. נבדק ב-2010-05-08. "КОМАНДЫ АКАДЕМИИ ФК "ЗЕНИТ" В СЕЗОНЕ 2010 ГОДА". DYuSSh Smena-Zenit. אורכב מ-המקור ב-2010-01-19. נבדק ב-2010-05-08. Хенк ван Стее: «Будущее - за молодёжью!» "Зенит" за два тура до конца чемпионата оформил чемпионство в ЮФЛ-2 Полузащитник Мигель Данни отдал своих сыновей в Академию ФК «Зенит» בניו של דני מיגל אלבס ערך זה הוא קצרמר בנושא ספורט ברוסיה. אתם מוזמנים לתרום לוויקיפדיה ולהרחיב אותו.
וידאנה (סרט)

וידאנה (באוקראינית: Віддана) הוא סרט דרמה היסטורי אוקראיני המבוסס על ספרה של סופיה אנדרוחוביץ' "פליקס אוסטריה", שהייתה גם שותפה לכתיבת התסריט. אירועי הסרט מתרחשים במאה ה-19 בעיר איוונו-פרנקיבסק אשר באימפריה האוסטרו-הונגרית. בתפקידים הראשיים מככבים מריאנה יאנושביץ', אולסיה רומנובה ורומן לוצקי. הסרט יצא לאקרנים באוקראינה ב-16 בינואר 2020. הסיפור מתרחש בעיר סטניסלב בשנת 1868. ד"ר אנגר מאבד את אשתו בשריפה, אך מצליח להציל את שתי הילדות, אדל וסטפניה, בתה של סוכנת משק הבית. בזמן תקופת האבל, הרופא מחליט להפגיש ביניהן. 25 שנה חלפו והבנות גדלו ואינן נפרדות, אם כי אדל נשואה כעת. סטפניה מנהלת גם את החווה ומרווה את תשוקתה לבישול. הבנות עדיין אינן מכירות את הסיפור במלואו ואינן יודעות מי הן אחת לשנייה: אחיות וחברות, או עוזרת ופילגש. במערבולת של אהבה וקנאה, משמעויות ותעלומות כפולות, סוף סוף נעלם הגבול שבין מציאות לבדיה. תלבושות יפהפיות, כלים מעולים וטיולים אינסופיים... מה קורה כאשר האשליה מתחילה להתפזר ובמקום זאת צצה ועולה המציאות? מריאנה יאנושביץ' — סטפניה צ'ורננקו אולסיה רומנובה — אדל סקוליק רומן לוצקי — פטרו סקוליק וידאנה באתר חברת ההפקות Film.UA וידאנה בפורטל הקולנוע kino-teatr.ua קדימון הסרט באתר יוטיוב (באוקראינית) New film is being shot in Kyiv
מרתה ויילס סקלטון ג'פרסון

מרתה ויילס סקלטון ג'פרסון (באנגלית: Martha Wayles Skelton Jefferson;‏ 30 באוקטובר 1748 (לפי הלוח היוליאני 19 באוקטובר) – 6 בספטמבר 1782) הייתה אשתו של הנשיא השלישי של ארצות הברית תומאס ג'פרסון. מרתה מעולם לא הייתה הגברת הראשונה של ארצות הברית מאחר שנפטרה לפני שבעלה נבחר לנשיאות. מרתה נולדה לג'ון ויילס (John Wayles ) (נולד: 1715 - נפטר: 1773) ולמרתה אפס (Martha Eppes) (נולדה: 1712 - נפטרה: 1748) בעלי מטע עשירים מצ'ארלס סיטי שבוירג'יניה. על פי אחת הסברות, אחותה למחצה, סאלי המינגס הייתה פילגשו של תומאס ג'פרסון ונולדו לה מספר ילדים ממנו. בשנת 1766 נישאה לבת'ורסט סקלטון (Bathurst Skelton) (נולד: 1744- נפטר: 1768) ונולד להם בן אחד - ג'ון (1767-1771). לאחר מותם של בעלה ובנה נישאה לתומאס ג'פרסון ב-1 בינואר 1772 ונולדו להם שישה ילדים: מרתה ג'פרסון רנדולף (1772-1836), ג'יין רנדולף (1774-1775), בן שנפטר בלידתו (1777) ושמו לא ידוע, מרי ויילס (1778-1804), לוסי אליזבת (1780-1781), ולוסי אליזבת (1782-1785) הקרויה על שם אחותה שנפטרה. מדיה וקבצים בנושא מרתה ויילס סקלטון ג'פרסון בוויקישיתוף מרתה ויילס סקלטון ג'פרסון, באתר "Find a Grave" (באנגלית) מרתה ויילס סקלטון ג'פרסון, באתר אנציקלופדיה בריטניקה (באנגלית)
לואי אנטואן דה בוגנוויל

לואי אנטואן, הרוזן דה בוגנוויל (בצרפתית: Louis-Antoine, Comte de Bougainville; ‏12 בנובמבר 1729 – 31 באוגוסט 1811) היה אדמירל ומגלה ארצות צרפתי, בן זמנו של מגלה הארצות הבריטי קפטן ג'יימס קוק. השתתף במלחמת שבע השנים בצפון אמריקה ולחם נגד בריטניה במלחמת העצמאות של ארצות הברית. הוא חקר אזורים בדרום האוקיינוס השקט כמנהיג הכוח הימי הצרפתי שהפליג לראשונה ברחבי העולם (1766–1769). המשלחות בפיקודו לאוקיינוס השקט הביאו לתגליות רבות, על חלקן: האי בוגנוויל בפפואה גינאה החדשה, ופרח הבוגנוויליה, הונצח שמו. הוא זכה לתהילה גם בשל מספר הקורבנות הנמוך מאוד במהלך מסעותיו. לספרו "מסע מסביב לעולם" (Voyage autour du monde) נודעה השפעה רבה. בוגנוויל הפך למזכירו של לואי ה-16 (1772) ושימש כקומודור במבצעי הצי הצרפתי בצפון אמריקה בתמיכה במהפכה האמריקאית. לאחר התבוסה הצרפתית מול מרטיניק (12 באפריל 1782), הוא הועמד לדין בבית משפט. במהלך המהפכה הצרפתית הוא נמלט מהטבח בפריז בשנת 1792. הוא שרד את שלטון הטרור בתקופת המהפכה הצרפתית כשפרש לאחוזתו הפרטית בנורמנדי. רק בשנותיו האחרונות שב לפריז, בה ישב עד מותו בגיל 81. פיטר אוטון, מסעות ששינו את העולם: המסעות וההפלגות של מגלי עולם, חוקרי תרבויות וכובשים. לעברית: ענבל שגיב-נקדימון, עורך: אורן נהרי, מטר: תל אביב, 2010. עמ' 149–157. מדיה וקבצים בנושא לואי אנטואן דה בוגנוויל בוויקישיתוף לואי אנטואן דה בוגנוויל, באתר MacTutor (באנגלית) לואי אנטואן דה בוגנוויל, באתר אנציקלופדיה בריטניקה (באנגלית) כתבי לואי אנטואן דה בוגנוויל בפרויקט גוטנברג (באנגלית) לואי אנטואן דה בוגנוויל, באתר "Find a Grave" (באנגלית) Editors of Encyclopaedia Britannica, ENCYCLOPAEDIA BRITANNICA, Louis-Antoine de Bougainville French navigator ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
יוהנה פירטילהטי

יוהנה פירטילהטי (בפינית: Johanna Pirttilahti; נולדה ב-6 במאי 1968) היא מנחת טלוויזיה פינית. פירטילהאהטי נולדה בדרום פינלנד. ב-1993 סיימה את לימודיה באוניברסיטת טמפרה. ב-1991 החלה לעבוד ב-"Yle TV2", ערוץ טלוויזיה של גוף השידור הציבורי של פינלנד "Yle". באירוויזיון לרוקדים 2007 מסרה את הניקוד של פינלנד ובאירוויזיון לרוקדים 2008 הייתה אחת מצמד הפרשניות לטלוויזיה הפינית. ב-2009 הנחתה את תוכנית הבידור "Suomen Las Vegas" בה הוצגו בין היתר קוסמים ואקרובטים. באירוויזיון 2010 מסרה את תוצאות ההצבעה הפינית. ב-2010 יצרה והנחתה את תוכנית הקומדייה "Jim Salabim Taikashow". בין 2012–2016 שיחקה בסדרה "Uusi päivä" המשודרת ברשת השידור הציבורית של פינלנד. ב-2019 הופיעה בתוכנית הקומית "Kellot soi". בנוסף לעבודתה הטלוויזיונית היא עוסקת בהוראת השפה הפינית וברטוריקה. יוהנה פירטילהטי, ברשת החברתית LinkedIn יוהנה פירטילהטי, במסד הנתונים הקולנועיים IMDb (באנגלית) Johanna Pirttilahti - Referenssit, www.johannapirttilahti.info Tarja Ollikainen, Entinen tv-kuuluttaja: ”Ei ollut oma ratkaisuni, etten ole enää ruudussa”, Ilta-Sanomat, ‏2017-09-24 (בפינית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אפינאל

אפינאל (בצרפתית: Épinal; בגרמנית: Spinal) היא עיר שנוסדה ב-1796. העיר נמצאת בחבל גראנד אסט שבצרפת, והיא משמשת כבירת המחוז ווז'. העיר ממוקמת כ-94 ק"מ משטרסבורג, בירת החבל וכ-302 ק"מ מפריז, בירת צרפת. בנוסף, העיר ממוקמת ליד הנהר מוזל. מקדוניה הצפונית ביטולה, מקדוניה הצפונית איטליה קיירי (אנ'), איטליה צרפת ז'מבלו (אנ'), צרפת ארצות הברית לה קרוס, ויסקונסין, ארצות הברית הממלכה המאוחדת לאפבורו (אנ'), אנגליה, הממלכה המאוחדת צ'כיה נובי ייצ'ין (אנ'), צ'כיה גרמניה שווביש הל (אנ'), גרמניה מדיה וקבצים בנושא אפינאל בוויקישיתוף אתר האינטרנט הרשמי של אפינאל (בצרפתית) אפינאל, ברשת החברתית פייסבוק אפינאל, ברשת החברתית אקס (טוויטר) אפינאל, ברשת החברתית אינסטגרם אפינאל, ברשת החברתית LinkedIn אפינאל, סרטונים בערוץ היוטיוב אפינאל, באתר אנציקלופדיה בריטניקה (באנגלית) אפינאל (צרפת), דף שער בספרייה הלאומית Le patrimoine architectural et mobilier de la commune sur le site officiel du Ministère français de la Culture (Bases Mérimée, Palissy, Palissy, Mémoire, ArchiDoc), Médiathèque de l'architecture et du patrimoine (archives photographiques) diffusion RMN, et service régional de l'inventaire général de la Région Lorraine. La place forte d’Épinal de 1876 à 1915-1940. Le territoire du SCoT des Vosges centrales a été créé par arrêté préfectoral du 1er juillet 2004. Il compte cent trois communes sur plus 120 000 hectares. Description historique d'Épinal Archives départementales des Vosges Populations légales 2018 − Ces données sont disponibles sur toutes les communes de France hors Mayotte | Insee, www.insee.fr אפינל, באתר אפינל (ב־) Épinal, Mapcarta (באנגלית) Epinal Weather, WorldWeatherOnline.com (ארכיון) ערך זה הוא קצרמר בנושא יישובים ובנושא צרפת. אתם מוזמנים לתרום לוויקיפדיה ולהרחיב אותו.
סתאתירה

סתאתירה (נפטרה בסביבות 400 לפנה"ס) הייתה מלכה של הממלכה האחמנית, אשתו של המלך ארתחששתא השני. סתאתירה הייתה בתו של האציל הפרסי הידרנס. היא התחתנה עם ארתחששתא השני, הבן הבכור של דריווש השני מלך פרס ואשתו פריסאטיס. דריווש השני רצה לבסס יחסים טובים עם הינדרנס ומשפחתו ולהודות לו על פועלו. אחיה, טריטוכמס התחתן עם אמסטריס, בתו של דריווש השני. אולם, טריטוכמס אהב את אחת מהאחיות-למחצה שלו יותר מכלתו המיועדת, וניסה להתחיל מרד. לכן, פריסאטיס ציוותה להרוג את כל ילדיו של הינדרנס מלבד סתאתירה, לבקשתו של ארתחששתא השני. ארתחששתא השני הפך לשליט בשנת 404 לפנה"ס לאחר מותו של אביו. למרות שהיו לו מספר פילגשים, כנראה רק סתאתירה הייתה אשתו החוקית. נולד להם בן, ארתחששתא השלישי, יורש כס המלכות, עוד שני בנים ושלוש בנות. המלכה האם פריסאטיס וסתאתירה ניסו להשפיעה על הפוליטיקה השלטונית ועל המלך, והפכו ליריבות. סתאתירה תמכה בבעלה במהלך הסכסוך שלו עם אחיו כורש הצעיר ולא הסתירה את הביקורת שלה על פריסאטיס. פריסאטיס התאמצה מאוד שכורש שהיה המועדף עליה יזכה בכתר, אולם ללא הועל וארסקס הבכור הוכתר בשם "ארתחששתא השני". כורש הואשם בניסיון לרצוח את המלך החדש בזמן טקס ההכתרה, אולם פריסאטיס השפיעה על ארתחששתא לבטל את האישום, וכורש הוחזר לתפקידו הקודם כסטרפ סרדיס. פריסאטיס עודדה את בנה לקחת פילגשים כדי לפגוע בהשפעה של אשתו עליו. סתאתירה הייתה מאוד פופולרית, כיוון שעל פי הסיפורים, היא נסעה בכרכרתה עם חלון פתוח והייתה נגישה לשיחות עם פשוטי העם. סתאתירה גם דיברה בפומבי על אכזריותה של פריסאטיס בחצר המלוכה הפרסית. לדוגמה, היא מתחה ביקורת על יחסה של פריסאטיס כלפי הסריס Masabates והעצימה את הסכסוך בין השתיים. לבסוף פריסאטיס רצחה או הביאה לרציחתה של סתאתירה. לפי המקורות הקלאסיים יש מספר סיבות למעשה. לפי גרסה אחת פריסאטיס רצתה להציל את חייו של מפקד ספרטה קליארכוס (אנ') ואת חבריו-גנרלים, שנלקחו בשבי על ידי טיספרנס, אבל סתאתירה הצליחה לשכנע את בעלה להוציא להורג את האסירים. לכן, פריסאטיס הרעילה את סתאתירה. פלוטרכוס, בביוגרפיה של ארתחשסתא השני, לא מאמין לסיפור הזה. על פי מסורת אחרת פריסאטיס רצחה אותה כי היא הבינה שבעלה של סתאתירה אוהב אותה ומקשיב רק לה. לפי פלוטרכוס פריסאטיס ביצעה את ההתנקשות בעזרת המשרתת והיועצת הנאמנה שלה, גיגיס. במהלך הארוחה, היא פרסה ציפור עם סכין מורעלת שרק חצי מהסכין הייתה עם הרעל, ורק החלק של סתאתירה היה מורעל, כאשר הן ישבו לסעוד ביחד. כתוצאה מכך מתה סתאתירה בייסורים רבים. המלך חשד שמדובר ברעל וניסה לתפוס את המשרתת כדי לגלות את האמת. לאחר זמן הוא הצליח ודן אותה למוות אכזרי. פריסאטיס עצמה לא נענשה רק הוגלתה לבבל, לפי בקשתה. אסטרואיד ‏831 סתאתירה (אנ'), שהתגלה על ידי מקס וולף, נקרא על שמה. סתאתירה באנציקלופדיה אירניקה "Artaxerxes II Mnemon". Livius.org. קטסיאס, "Photius' Excerpt of Ctesias' Persica". Livius.org. אנבסיס "אנבסיס באתר פרוייקט גוטנברג". פלוטרכוס, חיי אישים, ארתחשסתא 5-6 ו 17-19, "Plutarch, The Parallel Lives, The Life of Artaxerxes". penelope.uchicago.edu. פלוטרכוס מצטט את קטסיאס בספרו "חיי אישים".
גן הפסלים

האם התכוונתם ל... גן פסלים – גן אשר ייעודו העיקרי הוא הצגת פסלים גן הפסלים (אילת) – גן פסלים תת-מימי ליד אילת. הגן משמש אתר צלילה לנופש לצוללנים. גן הפסלים של הגלריה הלאומית לאמנות – הוא גן בגלריה הלאומית לאמנות בוושינגטון הבירה שבארצות הברית גן הפסלים "המוזיאון" במוסקבה – גן פסלים הממוקם בקרימסקי ואל, מוסקבה, בשכנות לגלריית טרטיאקוב לאמנות חדשה גן האמנות ע"ש בילי רוז – גן פסלים בתוך שטח מוזיאון ישראל בירושלים גן סיפור – סדרה של גנים ופארקים ציבוריים שהוקמו בעיר חולון, הממחישים באמצעות פסלים סיפורי ילדים פופולריים בישראל. גן הפסלים (חיפה) – גן פסלים הנמצא בחיפה. "גן לאומי גן הפסלים" - הוכרז בשנת 2007 בחלק מאפיק נחל צין ומצוקי הסחיפה בשתי גדותיו.